Folketing
2009-05-18

De har mange besværligheder, og den nye politireform har da ikke gjort det lettere, men i lovene står det klart og tydeligt, hvad politiets rolle er. Og vi kan se, at der er en lang række tilfælde - jeg får i hvert fald også henvendelser om salg af illegale hunde og sådan noget - og der kan politiet i nogle situationer være svære at få ud og kontrollere og sætte en prop i hullet, om jeg så må sige. Og derfor hjælper det jo ikke bare at hæve straffen, det er symbolpolitik. Der skal mere til. Vores ordfører, hr. Benny Engelbrecht, har været inde på en lang række ting i forhold til muskelhunde osv., og det er jo ikke bare dyrene, men det er også ham eller hende, der har fat i snoren, der kan være problemet, og derfor handler det her meget om, at der er nogle gode hensigter i det. Der er selvfølgelig også hele spørgsmålet om retssikkerheden i det, der er spørgsmålet om parallelitet i strafudmålingen og den slags ting.